2017 Mesto Námestovo Strana 1

**Dodatok č.1**

**Všeobecne záväzného nariadenia**

**Mesta Námestovo č. 5/2014**

**o spôsobe náhradného zásobovania vodou a náhradného odvádzania odpadových vôd a o zneškodňovaní obsahu žúmp na území mesta Námestovo**

zo dňa 15. 12. 2014

sa mení a dopĺňa nasledovne

Mestské zastupiteľstvo v Námestove na základe § 4 ods. 1 a ods. 3 písm. a) v spojení s § 6 ods. 1 zákona SNR č. 369/1990 Zb. o obecnom zriadení v znení neskorších predpisov a podľa § 36 odst. 7 písm. b/a c/ zák. č. 442/2002 Z.Z. o verejných vodovodoch a verejných kanalizáciách a o zmene a doplnení zákona č. 276/2001 Z.Z. o regulácii v sieťových odvetviach v znení neskorších predpisov (ďalej len ako „ zákon o verejných vodovodoch a kanalizáciách“) vydáva túto zmenu :

***1. V  Čl. II sa vypúšťa bod č. 2, ktorý znie nasledovne:***

2. Prevádzkovateľ verejného vodovou je povinný oznámiť mestu a príslušným orgánom a organizáciám prerušenie, alebo obmedzenie dodávky pitnej vody v termíne stanovenom §32 zákona o verejných vodovodoch a kanalizáciách, vrátane obnovenia dodávky vody v normálnom režime z verejného vodovodu.

 a) Bod č. 3 sa označuje ako bod. č. 2.

 b) Bod č. 4 sa označuje ako bod č. 3.

 ***2. V Čl. V sa vypúšťa  bod č. 3, ktorý znie nasledovne:***

3. Obsah žumpy je zakázané vypúšťať alebo vyvážať do:

a/povrchových alebo podzemných vôd na pozemkoch v intraviláne a extraviláne mesta

b/stokovej siete verejnej kanalizácie

c/dažďovej kanalizácie

d/ odvodňovacích rigolov, záhrad, na trávnaté plochy, poľnohospodárske a lesné pozemky a iné plochy, aj keby boli vo vlastníctve užívateľa žumpy.

2017 Mesto Námestovo Strana 2

***3. V  Čl. V sa mení bod č. 1, ktorý znie nasledovne:***

1. Nakladania s obsahom žúmp sú fyzické a právnické osoby povinné zabezpečovať prostredníctvom organizácie, ktorá je oprávnená vykonávať vývoz a zneškodňovanie žúmp.

***4.* *Čl. VI sa mení nasledovne:***

1. Vypúšťa sa bod č. 2
2. Bod č. 3 sa označuje ako bod č. 2

 ***5. Čl. VII sa vypúšťa v celom znení:***

**Sankcie**

1. Porušenie tohto všeobecne záväzného nariadenia je priestupkom podľa § 40 odst.1 písmeno j) zákona o verejných vodovodoch a kanalizáciách.

2. Za porušenie tohto všeobecne záväzného nariadenia môže byť v priestupkovom konaní uložená Okresným úradom pokuta od 16€ do 331 €

3. Mesto uloží pokutu od 99 € do 3 319 € právnickej osobe alebo fyzickej osobe oprávnenej na podnikanie, ktorá porušila obmedzenia a zákazy v zmysle článku II tohto nariadenia, alebo pokutu do 6 638 € za porušenie povinnosti v zmysle článku V tohto nariadenia.

1. Čl. VIII sa označuje ako Čl. VII
2. Čl. IX sa označuje ako Čl. VIII

***6. Záverečné ustanovenia***

*Doplnok č. 1 tohto nariadenia bol schválený Mestským zastupiteľstvom uznesením*

*č. /2016 v Námestove dňa 06. 12. 2017 a účinnosť nadobúda 15 dňom od zverejnenia na úradnej tabuli.*

 **Ing. Ján K a d e r a**

 **primátor mesta**

Zverejnené na úradnej tabuli

mesta dňa: 20. 11. 2017